| *Hitman 2: Silent Assassin* |
| --- |
|  |
| Kūrėjas | IO Interactive |
| Leidėjas | Eidos Interactive |
| Dizaineris | {{{dizaineris}}} |
| Kompozitorius | Jesper Kyd |
| Išleidimo data | 2002 m. |
|
| Žanras (-ai) | Stealth / Action, trečiojo asmens šaudyklė |
| Režimas | Vieno žaidėjo |
|
| Reitingai | ESRB: Mature (17+)PEGI: 16+ |
| **Platforma** | Windows, PlayStation 2, Xbox, Nintendo Gamecube |
| Versija | 1.02 |
| Variklis | Glacier engine |
| Reikalavimai | 
**[Minimalus]**  **Procesoriaus greitis**: 450 MHz  **Atmintis**: 128 MB  **Operacinė sistema**: Windows 98/ME/XP  **Diskasukis**: 16x CD-ROM  **Laisvos vietos**: 800 MB **Vaizdo plokštė**: 16 MB, suderinama su DirectX 8.1  **Garso plokštė**: suderinama su DirectX 8.1 |
| Platinimas | CD, DVD |
|
| Licencija | {{{licencija}}} |
| Pirmtakas | *Hitman: Codename 47* |
| Kitos dalys | *Contracts*, *Blood Money*, *Absolution* |
| www.hitman2.com |

**Hitman 2: Silent Assassin** (trumpiau **Hitman 2**[reikalingas šaltinis]) – antrasis „Hitman" serijos kompiuterinis žaidimas, išleistas 2002 metais. „Silent Assassin" galima išversti iš anglų kalbos kaip „tylus samdomas žudikas". Žaidimas sukurtas Danijos kompanijos „IO Interactive", išleistas Britanijos „Eidos Interactive". „Hitman 2" galima žaisti Windows, PlayStation 2, Xbox, Nintendo Gamecube platformose. Veiksmas sukasi apie samdomo žudiko 47 gyvenimą.

Siužetas
--------

DĖMESIO: *toliau atskleidžiamos kūrinio detalės*

Po pamąstymų apie tamsią savo praeitį ir gyvenimą pirmosios dalies pabaigoje, 47 iškeliauja į Sicilijos vienuolyną, kur bando išpirkti savo kaltę ir pradėti naują gyvenimą kaip vienuolyno sodininkas.

Nelaimei, 47 yra priverstas grįžti į savo nuodėmių kelią, kai jo globėjas ir draugas tėvas Vittorio pagrobiamas mafijos. Desperatiškai bandydamas surasti draugą, 47 susisiekia su agentūra, samdžiusia jį kaip žudiką, prašydamas kokios nors pagalbos. Agentūra, padedama savo šnipinėjimo palydovų, paseka kunigą iki labai apsaugotų dono Giuseppe Giulliani rūmų. 47 įsibrauna į pastatą bandydamas išgelbėti draugą, tuo pačiu nužudydamas Giulliani. Kai pagaliau agentas suranda kur yra laikomas tėvas Vittorio, pamato, kad kamera yra tuščia. 47 sužino, kad jį pagrobė Rusijos mafija.

Sugrįžęs 47 prašo agentūros duoti jam darbo. Pradžioje dėl pinigų, kad apmokėtų tėvo Vittorio paiešką, o vėliau jam sugrįžta senas įprotis. Kaip ir ankstesnėje žaidimo dalyje, 47 yra siuntinėjamas įtakingo kliento po visą pasaulį. Dabartinio kliento tikslas – gauti viską, ko reikia branduolinio ginklo kūrimui, tad 47 prireikia keliauti į Indiją, Japoniją, Nuristaną (Afganistanas), „Petronas" bokštus dvynius (Malaizija), Siciliją ir Sankt Peterburgą (Rusija).

Galiausiai agentas 47 sužino, kad jį samdęs žmogus ir buvo tėvo Vittorio pagrobėjas ir jo žudikas. 47 grįžta į savo vienuolyną, į Siciliją, ir atkeršija už savo draugą.

Taip pat skaitykite
-------------------

* Hitman: Codename 47
* Hitman: Contracts
* Hitman: Blood Money

Nuorodos
--------

* Oficiali žaidimo svetainė Archyvuota kopija 2002-09-27 iš Wayback Machine projekto.
* Games.lt – Diskusijos apie žaidimą (PC)
* Games.lt – Diskusijos apie žaidimą (GameCube) Archyvuota kopija 2006-04-28 iš Wayback Machine projekto.